### Základná škola s materskou školou Banská Belá č. 315, 966 15 Banská Belá

###

**Správa o výchovno-vzdelávacej činnosti a výsledkoch školy za školský rok 2019/2020**

**Jún 2020 PhDr. Ivana Andrášiková, MBA**

 **riaditeľka školy**

Obsah

[1. Základné informácie o škole 3](#_Toc486923126)

[2. Údaje o zamestnancoch 3](#_Toc486923127)

[3. Plán ďalšieho vzdelávania pedagogických zamestnancov 4](#_Toc486923128)

[4. Údaje o žiakoch 5](#_Toc486923129)

[5. Učebné plány 9](#_Toc486923130)

[6. Krúžková činnosť 9](#_Toc486923131)

[7. Umiestnenie žiakov na súťažiach, reprezentácia školy 10](#_Toc486923132)

[8. Projekty školy 13](#_Toc486923133)

[9. Hodnotenie plnenia úloh z plánu práce školy na školský rok 2017/2018 14](#_Toc486923134)

[10. Celoškolské akcie, slávnosti, súťaže, a iné podujatia, spoločenský život školy 18](#_Toc486923135)

[11. Materiálne zabezpečenie 20](#_Toc486923136)

[12. Financovanie VVP a prevádzky školy 20](#_Toc486923137)

# Základné informácie o škole

Základná škola s materskou školou Banská Belá č. 315 je plnoorganizovaná škola s právnou subjektivitou. Má v každom ročníku po jednej triede. Základnú školu v školskom roku 2019/2020 navštevovalo 96 žiakov, 1. stupeň – 41 žiakov, 2. stupeň – 55 žiakov (počet žiakov k 30. júnu 2020). V škole pracuje jedno oddelenie ŠKD, ktoré navštevuje 29 žiakov 1. – 3. ročníka. Stravovanie je zabezpečené v školskej jedálni. Súčasťou základnej školy je materská škola, ktorá je umiestnená v nadstavbe nad budovou školskej jedálne.

**1. Názov školy:** Základná škola s materskou školou Banská Belá č. 315

**2. Adresa školy:** Banská Belá č. 315, 966 15 Banská Belá

**3. Tel./fax:** 045/6933116

**4. e-mail:** zs@bbela.edu.sk

**5. webová stránka:** <https://zsbbela.edupage.org/>

**6. Zriaďovateľ:**  Obec Banská Belá

**7. Vedenie školy:** riaditeľka školy – PhDr. Ivana Andrášiková, MBA

 zástupkyňa riaditeľky školy – Mgr. Martina Ďuricová

**8. Poradné orgány** MZ – vedúca Mgr. Simona Cimová

 PK – vedúca Mgr. Karin Filipová

 školský špeciálny pedagóg – PhDr. Ivana Andrášiková, MBA

# Údaje o zamestnancoch

Kolektív zamestnancov základnej školy tvorí 16pedagogických a 9 nepedagogických zamestnancov. Všetci pedagogickí zamestnanci (ďalej PdZ) sú kvalifikovaní, väčšina z nich má viac ako 10 rokov pedagogickej praxe. Na škole pôsobí interný špeciálny pedagóg, výchovný a kariérny poradca a viacerí koordinátori, napr. koordinátor protidrogovej prevencie a iných sociálno-patologických javov, koordinátor environmentálnej výchovy, koordinátor výchovy k manželstvu a rodičovstvu, koordinátor pre Zdravú školu, koordinátor pre multikultúrnu výchovu, koordinátor pre čitateľskú gramotnosť a i.

Tabuľka 1 Zamestnanci základnej školy

|  |  |  |
| --- | --- | --- |
| **Pracovná pozícia,****Funkcia** | **Priezvisko, meno, titul** | **ročník** |
| **Vedenie školy:** |
| **Riaditeľka školy** | Andrášiková Ivana, PhDr., MBA |  |
| **Zástupkyňa riaditeľky školy** | Ďuricová Martina, Mgr. |  |
| **Pedagogickí zamestnanci:** |
| **Triedni učitelia** | Ďuricová Martina, Mgr., Kapošová Lucia, Mgr. | 1.A |
| Cimová Simona, Mgr. | 2.A |
| Mayer Zoltán, Mgr. | 3.A |
| Dobáková Zuzana, Mgr. | 4.A |
| Kösegi Peter, Mgr. | 5.A |
| Filipová Karin, Mgr. | 6.A |
| Šamo Jakub, Mgr. | 7.A |
| Ivaničová Lucia, Mgr. | 8.A |
| Trilcová Anna, Mgr. | 9.A |
| **Ostatní pedagogickí zamestnanci:** |
| **Učiteľky** | Šimčíková Katarína, Mgr. |  |
| **Pedagogické asistentky** | Michalčáková Viera, Mgr. |  |
| Ivaničová Lucia, Mgr. |  |
| Borguľová Alena, Mgr. |  |
| **Vychovávateľka ŠKD** | Kapošová Lucia, Mgr. |  |
| **Nepedagogickí zamestnanci:** |
| **Účtovníčka** | Rusnáková Anna |  |
| **Školníčka, upratovačka, kurička** | Martišová Marta |  |
| **Upratovačka** | Luptáková Marika |  |
| **Vedúca ŠJ** | Lalíková Eva |  |
| **Hlavná kuchárka** | Hankovičová Emília |  |
| **Kuchárky** | Mlynáriková HelenaPotančoková EvaDobáková Katarína |  |
| **Údržbár** | Hanzlík Peter |  |

# Plán ďalšieho vzdelávania pedagogických zamestnancov

V rámci kontinuálneho vzdelávania, ktoré vyplýva z potrieb školy, z ponuky vzdelávacích inštitúcií a z finančných možností školy je zabezpečené zvyšovanie kvalifikovanosti učiteľov a ich ďalšie vzdelávanie (viď Tabuľka 2).

Tabuľka 2 Údaje o ďalšom vzdelávaní pedagogických zamestnancov

|  |  |  |  |  |
| --- | --- | --- | --- | --- |
| **Priezvisko a meno, titul** | **Názov vzdelávania** | **Typ vzdelávania** | **Dátum vydania osvedčenia** | **Počet získaných kreditov** |
| **Andrášiková**Ivana, PhDr. | Profesijné vzdelávanie Manažment organizácie(DTI n.o.) | rozširujúce | 13. 9. 2020 | -- |
| **Ivaničová**, Lucia Mgr. | Učiteľstvo biológie(UK BA, Prírodovedecká fakulta) | rozširujúce | 14.9.2019 | -- |
| **Šamo**Jakub, Mgr. | Učiteľstvo histórie(UMB BB, Filozofická fakulta) | rozširujúce | 26.8.2019 | -- |
| **Všetci pedagogickí zamestnanci** | Aktualizačné vzdelávanie: Mentoring v školskom prostredí ako podpora kolegiálneho učenia a adaptačného vzdelávania | aktualizačné | 30.6.2020 |  |

# Údaje o žiakoch

Základnú školu v školskom roku 2019/2020 navštevovalo 96 žiakov (56 chlapcov a 40 dievčat), vo veku od 6 do 16 rokov. Komunita je tvorená prevažne žiakmi našej obce, časť žiakov dochádza z obce Kozelník (7 žiakov), malú časť tvoria žiaci mesta Banská Štiavnica, prevažne s trvalým pobytom na ulici Belianska – 8 žiakov, z obce Podhorie (1žiak) a z obce Prenčov (1 žiak). Základnú školu navštevujú aj žiaci so špeciálnymi výchovno-vzdelávacími potrebami, t.j. žiaci so zdravotným znevýhodnením (1 žiak s telesným postihnutím (2.A), 1 žiak s viacnásobným postihnutím (4.A), 2. žiaci so syndrómom autizmu (9.A), 7 žiaci s vývinovými poruchami učenia, aktivity a pozornosti (5.A, 6.A, 2 x 8.A, 2 x 9.A), 1 žiak zo sociálne znevýhodneného prostredia (6.A).

**Hodnotenie výchovno-vzdelávacích výsledkov:**

V školskom roku 2019/2020 boli žiaci v 1. polroku hodnotení podľa platných metodických pokynov. Všetky výchovné predmety boli hodnotené známkou, okrem Etickej výchovy (ETV) a Náboženskej výchovy (NAV).

V 2. polroku prebiehalo hodnotenie na základe mimoriadnej situácie, spôsobenej prerušením vyučovania v školách nasledovne:

Priebežné hodnotenie sa počas prerušeného vyučovania v školách nerealizovalo formou klasifikácie.  Malo charakter konštruktívnej spätnej väzby poskytovanej žiakom počas učenia sa. Malo motivačný charakter, pomenovalo žiakom chyby, ktoré robili a navrhovalo postup pri ich odstraňovaní. Priebežné hodnotenie malo značne individualizovaný charakter, zohľadňovalo vekové a individuálne osobitosti žiaka a prihliadalo na jeho momentálnu psychickú i fyzickú disponovanosť.

 Pri priebežnom aj záverečnom hodnotení sa prihliadalo predovšetkým na osobitosti, možnosti a individuálne podmienky na domácu prípravu počas prerušeného vyučovania v školách.

Nakoľko podmienky v čase prerušeného vyučovania neumožňovali naplniť ciele predmetov kvalitnou/plnohodnotnou formou, preto bol spôsob záverečného hodnotenia všetkých predmetov formou absolvoval/neabsolvoval. Takýto spôsob hodnotenia bol schválený Pg. radou dňa 29. 4. 2020.

V čase mimoriadnej situácie všetci žiaci po absolvovaní posledného ročníka vzdelávacieho programu odboru vzdelávania pre prvý stupeň základnej školy získali primárne vzdelanie aj s doložkou: „Žiak získal primárne vzdelanie.“

 V čase mimoriadnej situácie všetci žiaci po absolvovaní posledného ročníka vzdelávacieho programu odboru vzdelávania pre druhý stupeň základnej školy získali nižšie stredné vzdelanie aj s doložkou: „Žiak získal nižšie stredné vzdelanie.“ V prípade, že by žiakovi deviateho ročníka z objektívnych príčin hrozilo prepadnutie (napr. na polroku mal nedostatočnú z dvoch a viacerých predmetov alebo bol neklasifikovaný), bol mu určený termín na preskúšanie pred začiatkom nasledujúceho školského roka.

 V čase mimoriadnej situácie bolo vo výnimočných prípadoch možné určiť pred postupom do vyššieho ročníka preskúšanie u tých žiakov 2. stupňa ZŠ, ktorí zo subjektívnych príčin neplnili požiadavky vyučovania na diaľku a dosiahli neuspokojivé výsledky za obdobie pred prerušením vyučovania. Preskúšanie je možné najskôr dva mesiace po obnovení vyučovania v školách alebo do 31.8.2020.

V čase mimoriadnej situácie žiaci druhého stupňa ZŠ, ktorí v 1. polroku dostali známku nedostatočnú z dvoch a viac predmetov alebo boli neklasifikovaní, môžu absolvovať komisionálne skúšky najneskôr do 31. 8. 2020.

**Metódy a formy vyučovania**

Výchovno – vzdelávacia činnosť bola v našej škole rovnako, ako vo všetkých školách na Slovensku, prerušená kvôli pandémii COVID 19 , v čase od 16.3.2020 do 31.5.2020. Žiaci sa nemohli priamo v škole zúčastňovať výchovno-vzdelávacieho procesu a vzdelávanie v jednotlivých predmetoch prebiehalo dištančnou formou.

**Metódy a formy vyučovania**

Učitelia 2. stupňa vyučovali a komunikovali prostredníctvom platformy ZOOM, messenger, mailovej pošty, portálu bezkriedy.sk, youtube.com, Viki, ucimenadialku.sk. Využívali metódy motivačné, expozičné, fixačné, aplikačné, názorno-demonštračné. Konkrétne zadania, domáce úlohy a pod. boli v kompetencii učiteľa. Každý vyučujúci 2. stupňa vypracoval podrobnú správu o tom, ako prebiehalo vyučovanie v danom predmete počas mimoriadnej situácie. Podrobnejšie záznamy o práci žiakov sú k dispozícii k nahliadnutiu u vyučujúceho daného predmetu.

1.6.2020 bola opäť obnovená prevádzka škôl. Do 5. ročníka nastúpili všetci žiaci, teda spolu 10 žiakov. Vyučovanie bolo rozdelené do dvoch blokov podľa rozvrhu.

|  |  |  |  |  |
| --- | --- | --- | --- | --- |
| Deň | 1. | 2. | 3. | 4. |
| Pondelok | p. uč. Trilcová | p. uč. Trilcová | p. uč. Šamo | p. uč. Šamo |
| Utorok | p. uč. Kösegi | p. uč. Kösegi | p. uč. Andrášiková | p. uč. Andrášiková |
| Streda | p. uč. Filipová | p. uč. Filipová | p. uč. Ivaničová | p. uč. Ivaničová |
| Štvrtok | p. uč. Kösegi | p. uč. Kösegi | p. uč. Andrášiková | p. uč. Andrášiková |
| Piatok | p. uč. Filipová | p. uč. Filipová | p. uč. Šamo | p. uč. Šamo |

V tomto období bolo vzdelávanie zamerané na fixáciu nadobudnutých vedomostí počas dištančného vzdelávania, na projektové vyučovanie. Ostatní žiaci 2. stupňa pokračovali vo vzdelávaní dištančnou formou.

Dňa 22.6.2020 nastúpili do školy aj žiaci 6., 7., 8. ročníka.

Na prvom stupni prospeli všetci žiaci, na druhom stupni neprospeli 2 žiaci a 8 žiakom bolo na základe rozhodnutia pedagogickej rady zo dňa 22. 6. 2020 navrhnuté preskúšanie najneskôr 31. 8. 2020.

Učitelia sa počas celého školského roka usilovali o zvyšovanie úrovne vyučovacieho procesu, najmä využívaním IKT, aplikovaním nových, inovačných metód a foriem, napr. kooperatívne vyučovanie a zážitkové učenie. Žiaci boli vedení k samostatným formám štúdia, k práci s informáciami (internet, odborná literatúra a i.).

Zvýšená pozornosť sa venovala žiakom 4. ročníka, nakoľko v budúcom školskom roku absolvujú testovanie vedomostí získaných na primárnom stupni vzdelávania. Triedna učiteľka pripravovala žiakov na úspešné zvládnutie monitoringu počas celého školského roka opakovaním súhrnných vedomostí. Veľkú pozornosť venovala rozvoju čitateľskej gramotnosti.

 Učitelia sa počas celého školského roka usilovali o zvyšovanie úrovne vyučovacieho procesu najmä aplikovaním inovatívnych metód a foriem učenia, či využívaním informačno-komunikačných technológií. Žiaci boli pedagógmi vedení k samostatnosti v procese učenia sa. Informácie získavali vyhľadávaním na internete a v umelecko-náučných knihách a odborných časopisoch  v školskej a obecnej knižnici. Dôraz sa kládol na rozvoj čitateľskej a finančnej gramotnosti.

 Dňa 20. novembra 2019 sa uskutočnilo testovanie žiakov 5. ročníka ZŠ pod názvom **Testovanie 5-2019**, ktorého cieľom je monitorovanie úrovne vedomostí a zručností žiakov z matematiky a slovenského jazyka a literatúry a získanie „objektívnych“ informácií o ich výkone pri vstupe na 2. stupeň ZŠ ako aj poskytnutie spätnej väzby školám o pripravenosti žiakov na prechod z 1. na 2. vzdelávací stupeň na ZŠ.

Priemerná úspešnosť žiakov našej školy v teste **z matematiky** bola **67%**, čo predstavuje v porovnaní s národným priemerom lepší výsledok (63,4%).

Priemerná úspešnosť žiakov našej školy v teste **zo slovenského jazyka a literatúry** bola **71,5%**, čo predstavuje lepší výsledok ako celoslovenský (64,8%).

 Celoslovenské testovanie žiakov 9. ročníka základných škôl pod názvom **Testovanie 9-2020** sa neuskutočnilo vzhľadom na rozhodnutie Úradu verejného zdravotníctva SR reagujúc na opatrenia týkajúce sa zabránenia šíreniu nového koronavírusu.

 Na testovanie sa žiaci pripravovali počas celého školského roka. Vypracovali nespočetné množstvo testov. Žiakom bola na začiatku školského roka ponúknutá možnosť pracovať v záujmových útvaroch **Hravá slovenčina** a **Hravá matematika.** Túto možnosť nevyužili všetci žiaci 9.A a krúžok navštevovali len sporadicky.

**Práca s talentovanými žiakmi**

K žiakom so ŠVVP (vrátane žiakov vykazujúcich prvky nadania) bol uplatňovaný individuálny prístup a diferencované vyučovanie, ktoré spočívalo v zadávaní úloh rôznej kvantity i náročnosti.

 Talentovaní žiaci reprezentovali našu školu na súťažiach s rôznym zameraním, napr. súťaže recitačné, matematické, výtvarné, spevácke, športové a pod. Ich úspechy sú prezentované na web a FB stránke školy.

**Práca s integrovanými a slaboprospievajúcimi žiakmi**

 Práca so slaboprospievajúcimi žiakmi a integrovanými žiakmi bola založená na individuálnom prístupe. Žiaci boli vzdelávaní podľa individuálnych vzdelávacích programov, ktoré vypracovali vyučujúci jednotlivých predmetov v spolupráci so špeciálnym pedagógom podľa pokynov Centra výchovného poradenstva a prevencie v Banskej Štiavnici, Zvolene, Banskej Bystrici a Kremnici.

**Správanie žiakov**

Na konci školského roka 2019/2020 boli zníženou známkou zo správania klasifikovaní 5 žiaci. Zníženú známku zo správania na stupeň 2 (uspokojivé správanie) mal 1 žiak (8.A), zníženú známku zo správania o dva stupne na stupeň 3 (menej uspokojivé správanie) odhlasovala pedagogická rada 2 žiakom školy (9.A). Zníženú známku zo správania na stupeň 4 mali 2 žiaci (3.A a 6.A). Uvedení žiaci sústavne porušovali pravidlá slušného správania a školský poriadok. Znížená známka zo správania bola v jednom prípade udelená z dôvodu zanedbávania školskej dochádzky.

Problémy v správaní riešili triedni učitelia nielen so žiakmi, ale aj s ich zákonnými zástupcami. V mnohých prípadoch boli problémy v správaní riešené s výchovnou poradkyňou, riaditeľkou školy i s políciou.

# Učebné plány

 Základná škola má vypracovaný dokument – Rámcový učebný plán, ktorý stanovuje časové dotácie jednotlivých vyučovacích predmetov na 1. a 2. stupni vzdelávania. Pôvodné rámcové učebné plány z roku 2008 sú postupne nahrádzané novými (inovovanými), ktoré platia pre žiakov 1. – 9. ročníka.

 Žiakom 7. ročníka bol ponúknutý z rámca voliteľných predmetov druhý cudzí jazyk – Nemecký jazyk a Multimediálna výchova v rozsahu 2 vyučovacích hodín týždenne. Vedenie školy vychádzalo z aktuálnych možností školy. Zákonní zástupcovia žiakov 7.A triedy prejavili záujem o výučbu Nemeckého jazyka.

# Krúžková činnosť

Krúžková činnosť má v našej škole dlhodobú tradíciu. Okrem iného utvára podmienky pre hravú, popoludňajšiu záujmovú, či oddychovú činnosť žiakov. V prvom rade sa krúžková činnosť podieľa na rozvoji tvorivosti žiakov, rozvíja talent a nadanie, kognitívne i nonkognitívne zručnosti žiakov a v neposlednom rade pomáha pri príprave na vyučovanie.

    V školskom roku 2019/2020 učitelia ponúkli žiakom našej školy 10 krúžkov s rôznym zameraním. O všetky krúžky žiaci prejavili záujem. Najviac žiakov navštevovalo výtvarný krúžok a počítačový krúžok.

Tabuľka 6 Zoznam krúžkov

|  |  |  |  |
| --- | --- | --- | --- |
| **P.č.** | **Názov krúžku** | **Vedúci krúžku** | **Počet prihlásených žiakov** |
| 1. | Dramatický krúžok | Mgr. Cimová Simona | 17 |
| 2. | Hravá angličtina | Mgr. Šimčíková Katarína | 15 |
| 3. | Hravá biológia | Mgr. Ivaničová Lucia | 19 |
| 4. | Hravá matematika  | Mgr. Trilcová Anna | 10 |
| 5. | Hravá slovenčina  | Mgr. Filipová Karin | 8 |
| 6. | Multimediálny krúžok | Mgr. Mayer Zoltán | 18 |
| 7. | Počítačový | Mgr. Kösegi Peter | 23 |
| 8. | Športová akadémia | Mgr.Ivaničová Lucia | 11 |
| 9. | Športový krúžok | Mgr. Šamo Jakub | 14 |
| 9. | Výtvarný krúžok | Mgr. Mayer Zoltán | 25 |

Viacerí žiaci školy pracovali v 2 – 3 záujmových útvaroch.

# Umiestnenie žiakov v súťažiach, reprezentácia školy

Žiaci našej školy sa v školskom roku 2019/2020 zúčastnili veľkého množstva súťaží. Účasťou a výborným umiestnením reprezentovali našu školu v čo najlepšom svetle.

V Tabuľke 7 podrobne sumarizujeme výsledky z jednotlivých súťaží.

Tabuľka 7 Umiestnenie žiakov na súťažiach

|  |  |  |  |
| --- | --- | --- | --- |
| **Predmet** | **Názov súťaže** | **Umiestnenie** | **Priezvisko a meno žiaka:** |

|  |  |  |  |
| --- | --- | --- | --- |
| **Slovenký jazyk a literatúra** | *OK Šaliansky Maťko* | 3. miesto | Ivaničová V. (6.A) |
| *OK Šaliansky Maťko* | 1.miesto | Vakula J. (5.A) |
| *KK Šaliansky Maťko* | Nekonalo sa |  |

|  |  |  |  |  |
| --- | --- | --- | --- | --- |
| **Výtvarná výchova** | *OK KZŠ F.A v B. Štiavnici**Téma „Včely, včelstvo a sv.František“* | 2. kategória | 2. miesto | Nováková E. (2.A) |
| 3.kategória | 1. miesto  | Marková D. (6.A) |
| 4.kategória | 1.miesto  | Škoruba A. (8.A) |
| *OK Terra Bela* | 3. kategória | 3. miesto | Lukáč B. (6.A) |
| 4. kategória | 3. miesto1. miesto | Škoruba A. (8.A)Mucha J. (8.A) |
| *OK ZŠ J. Horáka v B. Štiavnici**„Prechádzka B.Štiavnicou, potulky mestom“* | 2. kategória | 3. miesto1. miesto  | Lukáčová A. (3.A)Nováková E. (2.A) |
| 3. kategória | 2. miesto | Ivaničová V. (6.A) |
| 4. kategória | 3. miesto1. miesto  | Mucha J. (8.A)Škoruba A. (8.A) |

|  |  |  |
| --- | --- | --- |
| **Matematika** | *ŠK Pytagoriády*  | Vakula J. (5.A), Dobák M. (6.A), Hudecová Hana (6.A), Hunka J. (8.A)  |

|  |  |  |  |  |
| --- | --- | --- | --- | --- |
| **Informatika** | *ŠK DRONMASTER* | RC model | 1. miesto | Považan A. (3.A)Bardoň F. (7.A) |
| 2. miesto | Ivanič M. (3.A)Murančan D. (5.A) |
| 3. miesto | Vician A. (4.A)Kostrec R. (5.A) |
| Dron | 1. miesto | Kostrec R. (5.A) |
| 2. miesto  | Hanes M. (3.A) |
| 3. miesto | Mrenica Ľ. (4.A) |

|  |  |  |  |  |
| --- | --- | --- | --- | --- |
| **Telesná a športová výchova** | *OK Atletika* | postup do krajského kola | 1.miesto (cezpoľný beh) | Ivaničová, Dobrotová, Rudinská  |
| *OK Vybíjaná* | žiačky | 2.miesto | Ivaničová M. (4.A), Ivaničová V. (6.A), Dobrotová D. (6.A), Antošíková K. (6.A), Marková D. (6.A), Hudecová H. (6.A), Luptáková P. (6.A), Pavlíková N. (7.A), Spodniaková E. (7.A), Rudinská E. (7.A) |

|  |  |  |  |
| --- | --- | --- | --- |
| **Mentálny šport** | *ŠK Šachový turnaj* | 1. miesto | Remeň J. (7.A) |
| 2. miesto | Hankovič N. (7.A) |
| 3. miesto | Remeň P. (8.A) |

|  |  |  |  |
| --- | --- | --- | --- |
|  | *OK Živé Lego* | 1. miesto | Ivanič R. (4.A)Mišinec Š. (4.A)Vician A. (4.A) |
|  |  | 3. miesto  | Kostrec R. (5.A)Rusko L. (5.A)Hudecová H. (6.A) |

 Všetky podujatia školy aj výsledky umiestnenia žiakov v jednotlivých súťažiach sú zverejnené na stránke školy - <https://zsbbela.edupage.org/>

# Projekty školy

Projektu *„English Cambridge Penfriends“*

**Projekty Raabe, Edulab Moja prvá škola – Vzdelávanie sa nás týka**

**Projekt Recyklohry, v rámci ktorého zbierame malý elektroodpad a použité batérie.**

**Projekt Tesco- Tancuj, tancuj, vykrúcaj!**

**Projekt Tesco- Trieda vytvorená prírodou**

**Akadémia Mateja Tótha**

# ****Hodnotenie plnenia úloh z plánu práce školy na školský rok 2019/2020****

Základná škola si v školskom roku 2019/2020 stanovila nasledujúce ciele:

1. **Výchovno – vzdelávacie ciele**

**Hlavný cieľ 1**

* Zavádzať vyučovacie programy a IKT do edukačného procesu, naučiť tak každého žiaka komunikovať prostredníctvom PC.

*Plnenie:*

Všetci učitelia sa počas celého školského roka usilovali o zvyšovanie úrovne vyučovacieho procesu najmä využívaním IKT. Do edukačného procesu aplikovali inovatívne metódy a formy práce. Žiaci boli vedení k samostatným formám štúdia, práci s informáciami (internet, knihy, školská knižnica).

**Hlavný cieľ 2**

* Skvalitniť komunikáciu žiakov v cudzom jazyku.

*Plnenie:*

Vyučovanie anglického jazyka ako prvého cudzieho jazyka je zavedené vo všetkých triedach už od 1. ročníka. Na 2. stupni je zvýšená hodinová dotácia práve pre tento predmet. Ako druhý cudzí jazyk vyučujeme na našej škole nemecký jazyk.

Pri príležitosti Európskeho dňa jazykov si žiaci pripravili zaujímavé projekty. Zapojení boli žiaci druhého stupňa, ktorí tieto projekty tvorili na hodinách anglického jazyka.

Pred blížiacimi sa vianočnými sviatkami sme sa so žiakmi oboznámili s tým, ako tieto sviatky oslavujú aj v iných krajinách. Jednalo sa o anglicky hovoriace krajiny, ako Spojené štáty americké, Veľká Británia a Austrália. V rámci toho si žiaci rozdelili jednotlivé krajiny a vypracovali projekty na hodinách anglického jazyka.

Pokračovali sme v projekte English Cambridge Penfriends, kde si žiaci našej školy dopisovali so žiakmi z Poľska. Žiaci oboch škôl si vymenili dopisy v čase pred Vianocami. Písali si o svojich tradíciách a zvykoch počas vianočných sviatkov. Bolo to veľmi zaujímavé čítanie. Deti sa oboznámili s tým, ako trávia vianočné sviatky v Poľsku. Neskôr si ešte vymenili dopisy v čase pred Veľkou nocou. Písali v nich o tom, ako budú tráviť nadchádzajúce leto.

V minulom školskom roku našu školu navštívili pani učiteľky a žiaci z partnerskej školy v Poľsku. Spolu so žiakmi našej školy tu strávili jeden celý májový týždeň. Počas tejto návštevy všetci intenzívne používali angličtinu, ale aj spoznávali novú kultúru. Cieľom takejto výmeny bolo zdokonaliť komunikačné zručnosti žiakov v angličtine a rozšíriť ich všestranné obzory. Žiaci vtedy prežili krásny týždeň plný aktivít a exkurzií.

Tento školský rok mali naši žiaci vycestovať do Poľska do mesta Elblag. Na túto návštevu sme sa všetci veľmi tešili. Nanešťastie naše plány prerušilo nečakané prepuknutie pandémie. Kvôli tomu sme nemohli vycestovať a stretnúť sa, nakoľko v oboch krajinách od toho okamihu platili prísne bezpečnostné opatrenia.

Napriek tomu sme si dohodli aspoň online stretnutie cez messenger, kde sme sa počas tejto mimoriadnej situácie stretli so žiakmi z partnerskej školy. Porozprávali sme sa o tom, ako prebieha dištančné vzdelávanie u nás a u nich, ako deti trávia svoj voľný čas a ako to všetko zvládame. Vymenili sme si svoje myšlienky a postrehy s nádejou, že najbližšie sa už stretneme osobne. Snáď sa nám to podarí nasledujúci školský rok.

**Hlavný cieľ 3**

* Príprava žiakov na testovanie v 5. a 9. ročníku, príprava žiakov na vedomostné súťaže.

Plnenie:

Viď **Hodnotenie výchovno-vzdelávacích výsledkov**

* Zápis do prvého ročníka – tento školský rok bol pre pandémiu prvýkrát realizovaný dištančne v termíne od 1. 4. do 30. 4. 2020. Rodičia vypĺňali elektronickú prihlášku s presnými údajmi o dieťati. Nakoľko tento rok bolo prijatých až 10 detí z inej, ako spádovej školy, RŠ následne poslala oznámenia o prijatí detí do spádových škôl.

Pani učiteľka triedna individuálne doručila budúcim prvákom prezentačný balíček pre budúceho prváka, v ktorom boli edukačné úlohy na rozvoj jemnej motoriky, logického myslenia, kognitívnych zročností a úlohy na numeráciu. Deti najviac potešila lego stavebnica, ale aj ergonomická ceruzka, či Rakytníček.

**2. Ciele zamerané na zdravý telesný vývin žiakov**

**Hlavný cieľ 1**

* Masový šport na škole.

 *Plnenie:*

Základná škola s materskou školou Banská Belá sa svojím ŠkVP vyprofilovala ako ZŠ s rozšírenou telesnou a športovou výchovou. Učebné plány jednotlivých ročníkov obsahujú z voliteľných hodín 1 vyučovaciu hodinu telesnej výchovy navyše.

Pedagógovia školy si uvedomujú dôležitosť pohybu a zdravého životného štýlu, a preto sa deťom venujú od útleho veku. Deti (od jedného do ôsmych rokov) sa v sprievode rodičov v popoludňajších hodinách raz týždenne počas školského roka (október 2019 – do mimoriadnej situácie) schádzajú v telocvični školy a pod vedením pedagógov Mgr. L. Ivaničovej a Veroniky Ševčíkovej trávia jednu hodinu rôznymi im veku primeranými pohybovými, gymnastickými, rytmickými činnosťami. **Detská športová akadémia** je u detí veľmi obľúbená, čomu nasvedčuje aj zvyšujúci sa počet jej frekventantov. Po krátkej prestávke (v letných mesiacoch) jej činnosť znova obnovíme. Detská športová akadémia má svoju Facebookovu stránku za účelom širokej propagácie a informovanosti verejnosti o jej činnosti FB/Športová akadémia Banská Belá. V tomto školskom roku získala naša škola grant **O2 Športovej akadémie Mateja Tótha.** Akadémia bola určená pre žiakov 1. až 4. ročníka. Počet žiakov bol obmedzený na 25. Tréningy prebiehali dvakrát do týždňa, trvali 60 minút. Pri otvorení akadémie nás poctil návštevou samotný Matej Tóth. xxxxxxxxxxx

Žiaci školy sú vedení k športu v rámci vyučovacieho procesu, ale aj mimo neho. Okrem toho, že v rozvrhu všetkých ročníkov figurujú tri hodiny telesnej výchovy týždenne, raz týždenne sa schádzajú v popoludňajších hodinách v športovom **krúžku** (žiaci 2. stupňa – 14 žiakov). Záujmový útvar bol prerušený od 12. marca prerušený z dôvodu výnimočnej situácie Covid-19.

V septembri (20. 9. 2019) sme využili pekné počasie jesene a zorganizovali 2. ročník „**Behu obce Banská Belá“**.

V rámci **Európskeho týždňa športu** žiaci všetkých ročníkov besedovali o význame športovania, rozširovali si teoretické poznatky o športových disciplínach, skúšali rôzne nové športové činnosti, následne si merali pulzovú frekvenciu, teoreticky rozoberali správne hodnoty, pohybovým aktivitám venovali nielen vyučovacie hodiny telesnej výchovy, ale aj čas v popoludňajších hodinách.

Naplánované akcie **Memoriál Vladka Stračinu, plavecký výcvik, volejbalový zápas a športové súťaže** sa z dôvodu prerušenia vyučovania neuskutočnili.

V zmysle vyhlášky 320/2008 Z.z. sa žiaci 5. – 9. ročníka zúčastnili **lyžiarskeho výcviku** formou sústredenej päťdňovej výchovnovzdelávacej činnosti 13. – 17. januára 2020 v stredisku SKI Krahule pod vedením p. uč. Mgr. J. Šama a Mgr. P. Kösegiho. Dnes každý z účastníkov výcviku samostatne lyžuje.

Aj v tomto školskom roku naša škola uskutočnila lyžiarsky výcvik pre deti z MŠ a žiakov prvého stupňa ZŠ. Lyžiarsky výcvik prebiehal v lyžiarskom stredisku Snowland Valčianska dolina.

Už minulosť ukázala, že škola má vysoký potenciál v žiakoch, čo sa týka športových disciplín – v atletike, aj v kolektívnych činnostiach. Ten náležite rozvíjame a následne využívame v rôznych športových súťažiach.

Od školského roku 2018/2019 je povinné testovanie pohybových predpokladov žiakov 1.ročníka základných škôl, ktoré bolo realizované aj tento šk. rok.

V uplynulom školskom roku bolo veľa vydarených športových akcií, v ktorých chceme s neutíchajúcim entuziazmom pokračovať. Veríme, že v budúcnosti nájdeme lepšie využitie multifunkčného ihriska pre aktivity našich žiakov, ktoré bolo v tomto školskom roku vybudované pri našej škole. Intravilán Banskej Belej ponúka veľké možnosti pre športovanie, čo je silnou motiváciou pre našich žiakov.

**Hlavný cieľ 2**

* Správna životospráva v škole.

*Plnenie:*

 Motto našej školy v oblasti zdravého životného štýlu znie:

**„ Ak chceš zdravý byť, musíš** **zdravo žiť.“**

Na naplnenie tohto hesla sme aj tento školský rok využili všetky možnosti, aby žiaci vyrastali v zdravom prostredí. Pracovalo sa podľa vypracovaného plánu, v ktorom boli vytýčené ciele, ako aj oblasti pre naplnenie týchto cieľov. Na realizácii sa podieľali všetci vyučujúci ako aj zamestnanci školy. Pre nás všetkých je dominantou dieťa a jeho zdravý vývin v príjemnom priateľskom a pokojnom ovzduší krásnych medziľudských vzťahov.

Uskutočnilo sa :

- 16. 10. sme si pripomenuli Svetový deň zdravej výživy. Tento rok sme sa zamerali na vitamíny a ich význame a dôležitej úlohe pre správny vývin organizmu. Okrem propagačnej nástenky, kde boli rozdelené typy vitamínov, ich význam a výskyt v rôznych potravinách si triedy pripravili pre vybraný druh ovocia krátke predstavenie . Niektorí spievali, iní recitovali, vyhľadali zaujímavé informácie o danom ovocí, predstavili recepty, maľovali. Nakoniec každá trieda zo svojho ovocie vytvorila jedno písmenko do slova VITAMÍNY.

- 23.10. našu školu navštívil zlatý olympionik Matej Tóth , aby oficiálne otvoril na našej škole športovú akadémiu. Spolu so žiačkami 6.A triedy sme pre našich hostí, ale aj všetkých žiakov našej školy, pripravili chutné pohostenie vo forme rôznych nátierok, zdravých nápojov a ovocných tanierov.

- Učitelia 2. stupňa sa tiež venovali pozornosť protidrogovej prevencii a boju proti fajčeniu na triednických hodinách.

- Starostlivosť o pitný režim detí je zabezpečovaný okrem vlastných nápojov v školskej jedálni, kde stravníci majú naozaj pestrú a vyváženú stravu, a ku každému obedu ovocie.

- Jedným z cieľov bolo aj zvýšiť zapojenie detí a žiakov do pohybových aktivít, podporovať činnosť športových krúžkov a pohybové aktivity v prírode, sprístupnenie ihriska a telocvične  na športovú činnosť po vyučovaní – na škole úspešne pracuje Športová akadémia pre deti od 1-10 rokov, starší žiaci navštevujú pohybové a športové hry. V tomto školskom roku bola na našej škole otvorená aj akadémia Mateja Tótha

- Každý deň trávia deti veľkú prestávku na čerstvom vzduchu, kde na školskom dvore si môžu pobehať, zahrať s loptou, či tancovať pri hudbe.

- Pre žiakov druhého stupňa sa v januári uskutočnil lyžiarsky výcvik. Svoju tradíciu začína mať aj lyžiarsky výcvik našich najmenších – škôlkarov. Tento rok bol mimoriadny záujem o túto aktivitu. Veď už od malička musíme deťom vštepovať zdravý životný štýl.

- Ciele boli plnené aj ďalšími aktivitami, ako Účelové cvičenia v prírode a Didaktické hry.

Žiaľ mimoriadna situácia, ktorá nastala na začiatku druhého polroka a uzavreli sa školské zariadenia, spôsobila, že mnohé naplánované aktivity sa nemohli uskutočniť.

Plánovaná rada školy sa pre pandémiu nemohla uskutočniť. Predsedníčka RŠ individuálne riešila túto situáciu s každým členom RŠ, ako aj s riaditeľku školy. Potrebné materiály boli zasielané elektronicky, príp. zverejnené na webovom sídle školy.

Škola vypracovala a podala žiadosť o finančné prostriedky na organizáciu letnej školy. Pokiaľ bude táto žiadosť podporená, naši žiaci budú mať možnosť v termíne od 17. 8. – 21. 8. 2020 a 24. 8. – 28. 8. 2020 efektívne tráviť voľný čas počas prázdnin, obohatený o vzdelávacie aktivity.

**3. Ciele zamerané na rozvoj kultúrneho života v škole**

**Hlavný cieľ 1**

* Predstavujeme sa po kultúrnej stránke.
* Naša škola realizovala aj v tomto školskom roku mnohé akcie, prostredníctvom ktorých sme sa zviditeľnili práve po kultúrnej stránke. V spolupráci s obcou sme uskutočnili štyri veľmi vydarené aktivity. Žiaci svojím kultúrnym programom spríjemnili nedeľné popoludnie starším spoluobčanom. Spoluorganizovali vianočné trhy a z dôvodu pandemickej situácie sa oslavy ku Dňu matiek a Dňu otcov uskutočnili prostredníctvom internetu.

**Hlavný cieľ 2**

* Predstavujeme sa mediálne.
* *Plnenie:*

Naša škola neustále aktualizuje svoju webovú stránku, kde sa nachádzajú všetky informácie a aktuality o dianí v našej škole. Od septembra má naša škola novú webovú stránku na doméne EDUPAGE. Rodičov i širokú verejnosť informujeme o dianí školy prostredníctvom web a FB stránky.

# ****Celoškolské akcie, slávnosti, súťaže, a iné podujatia, spoločenský život školy****

Tabuľka 7 Akcie školy v školskom roku 2019/2020

|  |  |
| --- | --- |
| **Mesiac** | **Názov akcie** |
| September | Európsky deň jazykov |
| Návšteva obecnej knižnice |
| Beh obce Banská Belá |
| Október | Literárno-dejepisná exkurzia – Uhrovec, rodný dom Ľ. Štúra a A. Dubčeka |
| Zber papiera |
| Halloween, Hallowenska noc v škole |
| Pasovačka prvákov |
| Dni techniky |
| Školské kolo OSJaL |
| Svetový deň zdravej výživy |
| Mesiac úcty k starším |
| November | Medzinárodný deň študenstva |
| Svetový deň dobrosrdečnosti |
| Deň boja za slobodu a demokraciu |
| Exkurzia do Múzea SNP v Banskej Bystrici |
| Výchovný koncert „Ja som dobrý remeselník“ |
| Výtvarná súťaž „Terra Bela“ |
| Školský šachový turnaj |
| December | Mikuláš |
| Vianoce v anglicky hovoriacich krajinách |
| Lego |
| Beseda OZ Slovensko bez drog- pravda o drogách |
| Deň finančnej gramotnosti |
| Divadelné predstavenie Aladin |
| Belianske vianočné trhy |
| Výtvarná súťaž „Horákove povesti“ |
| Dronmaster |
| Vianočný kvíz |
| Január | Školské kolá olympiád |
| OK Šaliansky Maťko |
| Lyžiarsky výcvik pre 2.stupeň |
| Karneval |
| Február | Medzinárodný deň materinského jazyka |
| Marec | ŠK Hviezdoslavov Kubín |
| Svetový deň vody |
| Svetový deň Downovho syndrómu |
| Divadelno-šermiarska kumpánia- Čo Slovensko dalo svetu |
| Deň učiteľov |
| Apríl | Svetový deň povedomia o autizme  |
| Deň Zeme |
| Máj | Deň matiek |
| Jún | Svetový deň životného prostredia – exkurzia do Banského múzea |
| Deň otcov |
| Cyklotúra do Banského Studenca |
| Tvorivé dielne B. Štiavnica  |
| Rozlúčka so štvrtákmi a deviatakmi, slávnostné ukončenie šk. roka |

#  Materiálne zabezpečenie

V školskom roku 2019/2020 sa pre skvalitnenie výchovno-vzdelávacieho procesu zakúpilo viacero učebných pomôcok.

V rámci projektu Športovej akadémie Mateja Tótha sme pre školu získali rôzne športové náradie a náčinie.

Môžeme skonštatovať, že počas školského roka sme sa zapojili viacerých projektov, napr. Vráťme deťom prírodu (Tesco), Trieda vytvorená prírodou (Gesto pre mesto), Tancuj, tancuj, vykrúcaj (Tesco), ktorých finančné prostriedky boli použité na skvalitnenie materiálneho zabezpečenia školy, zakúpenie ľudových krojov, maňušiek, tvárových masiek a divadlo.

#  Financovanie VVP a prevádzky školy

**1. MŠ SR** – vzdelávacie poukazy

**2. MŠ SR** – podľa normatívu na žiaka

**2. Zriaďovateľ** – na základe žiadostí RŠ

Vypracovala na zákl. správ vedúcich MZaPK a koordinátorov školy PhDr.I.Andrášiková, MBA

V Banskej Belej, 03.07.2020